CELEX: 32007D0598
Language: lv
Date: 2007-08-28 00:00:00
Title: 2007/598/EK: Komisijas Lēmums ( 2007. gada 28. augusts ) par profilakses pasākumiem pret ļoti patogēnās putnu gripas izplatību citu nebrīvē turētu putnu vidū, kas tiek turēti dalībvalstu zooloģiskajos dārzos, apstiprinātās iestādēs, institūtos vai centros (izziņots ar dokumenta numuru K(2007) 3987) (Dokuments attiecas uz EEZ )

1.9.2007   
            
            
               LV
            
            
               Eiropas Savienības Oficiālais Vēstnesis
            
            
               L 230/20
            
         
      KOMISIJAS LĒMUMS
   
   (2007. gada 28. augusts)
   par profilakses pasākumiem pret ļoti patogēnās putnu gripas izplatību citu nebrīvē turētu putnu vidū, kas tiek turēti dalībvalstu zooloģiskajos dārzos, apstiprinātās iestādēs, institūtos vai centros
   (izziņots ar dokumenta numuru K(2007) 3987)
   (Dokuments attiecas uz EEZ)
   (2007/598/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 22. pantu,
   ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (2), un jo īpaši tās 56. panta 3. punktu, 57. panta 2. punktu un 63. panta 3. punktu,
   tā kā:
   
               (1)
            
            
               Direktīvā 2005/94/EK paredzēti daži profilakses pasākumi, kas saistīti ar putnu gripas uzraudzību un agrīnu noteikšanu, un obligātie kontroles pasākumi, kas piemērojami minētās slimības uzliesmojuma gadījumā mājputnu un citu nebrīvē turētu putnu vidū.
            
         
               (2)
            
            
               Ar Direktīvu 2005/94/EK nosaka arī sīki izstrādātus noteikumus par profilaktiskas vakcinācijas pret putnu gripu ieviešanu mājputniem un citiem nebrīvē turētiem putniem, piemēram, zooloģiskajos dārzos un apstiprinātās iestādēs, institūtos vai centros nebrīvē turētiem putniem, un paredz to, ka Komisijai jāpieņem sīki izstrādāti noteikumi saistībā ar šādu vakcināciju. Šajā direktīvā arī paredzēts, ka dalībvalstis iesniedz Komisijai apstiprināšanai mājputnu vai citu nebrīvē turētu putnu profilaktiskas vakcinācijas plānus.
            
         
               (3)
            
            
               Komisijas 2006. gada 6. jūlija Lēmumā 2006/474/EK profilakses pasākumiem pret A tipa H5N1 apakštipa gripas vīrusa izraisītu ļoti patogēnas putnu gripas izplatību to putnu vidū, kas tiek turēti dalībvalstu zooloģiskajos dārzos, apstiprinātās iestādēs, institūtos vai centros, un par Lēmuma 2005/744/EK atcelšanu (3) paredzēti noteikumi, lai nepieļautu A tipa H5N1 apakštipa gripas vīrusa izraisītas ļoti patogēnas putnu gripas izplatību no savvaļas putniem uz zooloģiskajos dārzos un apstiprinātās iestādēs, institūtos vai centros turētiem putniem. Minētajā lēmumā paredzēti arī noteikumi zooloģiskajos dārzos un apstiprinātās iestādēs, institūtos vai centros turētu putnu vakcinācijai, kā arī sīki izstrādāti noteikumi par to, kā Komisijai iesniedzami dalībvalstu izstrādātie vakcinācijas plāni.
            
         
               (4)
            
            
               Šādai profilaktiskai vakcinācijai izmantojamas tikai vakcīnas, kas atļautas saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (4), vai Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (5).
            
         
               (5)
            
            
               Padomes 1999. gada 29. marta Direktīvā 1999/22/EK attiecībā uz savvaļas dzīvnieku turēšanu zooloģiskajos dārzos (6) definēti zooloģiskie dārzi, uz kuriem attiecas minētā direktīva. Kopienas tiesību aktu konsekvences labad šī definīcija jāņem vērā arī šajā lēmumā.
            
         
               (6)
            
            
               Saskaņā ar Lēmumu 2006/474/EK Komisija ir apstiprinājusi 17 dalībvalstu iesniegtus plānus profilaktiskai vakcinācijai pret putnu gripu zooloģiskajos dārzos turētiem putniem. Vakcinācijas plānus ir īstenojušas 14 dalībvalstis. Gandrīz 45 000 vakcinēto putnu kopumā nav novērota negatīva reakcija, un lielākajai daļai putnu sugu izveidojās izteikta imūnreakcija pēc divām attiecīgo vakcīnu devām.
            
         
               (7)
            
            
               Turklāt pieredze, kas gūta pēdējās vakcinācijas kampaņas laikā, un Eiropas Pārtikas nekaitīguma iestādes dzīvnieku veselības un labturības ekspertu grupas 2007. gada 1. februāra atzinums par zooloģiskajos dārzos turētu putnu profilaktisku vakcināciju pret H5 un H7 apakštipa putnu gripu un 2007. gada 11. maija atzinums par mājputnu un nebrīvē turētu putnu vakcināciju liecina, ka ir lietderīgi paplašināt profilaktiskās vakcinācijas plānu darbības jomu attiecībā uz visiem ļoti patogēnās putnu gripas H5 un H7 apakštipiem, tādējādi ņemot vērā risku, ko izraisa savvaļas gājputni, kuri lido no teritorijām, kurās ir novēroti putnu gripas gadījumi savvaļas putniem vai uzliesmojumi mājputniem, kā arī gadījumus, ja starp mājputniem vienā un tajā pašā dalībvalstī, kaimiņu dalībvalstī vai trešā valstī ir slimības uzliesmojums, kas var apdraudēt zooloģiskajos dārzos un apstiprinātās iestādēs, institūtos vai centros turētu putnu veselības stāvokli.
            
         
               (8)
            
            
               Turklāt ir jāgroza profilaktisko vakcinācijas plānu apstiprināšanas un īstenošanas administratīvās prasības ar nosacījumu, ka tas netraucē slimības kontroli. Šajā lēmumā attiecīgi jāņem vērā prasības, kas samazina administratīvo slogu.
            
         
               (9)
            
            
               Bez tam ir lietderīgi uzskatīt, ka daži profilaktiskās vakcinācijas plāni, kas apstiprināti saskaņā ar Lēmumu 2006/474/EK, ir apstiprināti arī atbilstoši šā lēmuma mērķiem. Attiecīgi šādi plāni būtu jāuzskaita šā lēmuma III pielikumā.
            
         
               (10)
            
            
               Pēc Lēmuma 2006/474/EK pieņemšanas un saskaņā ar tā prasībām dažas dalībvalstis ir iesniegušas apstiprināšanai profilaktiskās vakcinācijas plānus. Minētās dalībvalstis ir informētas par prasībām, ko paredz šis lēmums. Iesniegtie plāni atbilst arī šā lēmuma prasībām, tāpēc tie jāapstiprina un jāiekļauj šā lēmuma III pielikumā.
            
         
               (11)
            
            
               Skaidrības labad ir lietderīgi atcelt Lēmumu 2006/474/EK un to aizstāt ar šo lēmumu.
            
         
               (12)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Priekšmets un darbības joma
   Lēmumā ir iekļauti sīki izstrādāti noteikumi:
   
               a)
            
            
               ko piemēro, lai nepieļautu ļoti patogēnās putnu gripas vīrusa izplatību no savvaļā dzīvojošiem putniem vai no slimības uzliesmojumiem mājputniem vai citiem nebrīvē turētiem putniem uz citiem zooloģiskajos dārzos un apstiprinātās iestādēs, institūtos vai centros nebrīvē turētiem putniem;
            
         
               b)
            
            
               par citu zooloģiskajos dārzos un apstiprinātās iestādēs, institūtos vai centros nebrīvē turēto putnu profilaktisku vakcināciju.
            
         2. pants
   Definīcijas
   Šajā lēmumā piemēro turpmāk minētās definīcijas:
   
               a)
            
            
               definīcijas Direktīvas 2005/94/EK 2. pantā;
            
         
               b)
            
            
               zooloģisko dārzu definīciju Direktīvas 1999/22/EK 2. pantā;
            
         
               c)
            
            
               apstiprinātu iestāžu, institūtu vai centru definīciju Direktīvas 92/65/EEK 2. panta 1. punkta c) apakšpunktā.
            
         3. pants
   Pasākumi ļoti patogēnās putnu gripas pārnešanas riska mazināšanai
   1.   Ņemot vērā I pielikumā noteiktos kritērijus un riska faktorus, dalībvalstis veic piemērotus un īstenojamus pasākumus, lai mazinātu risku, ka ļoti patogēnā putnu gripa no savvaļas putniem varētu tikt pārnesta uz citiem zooloģiskajos dārzos un apstiprinātās iestādēs, institūtos vai centros nebrīvē turētiem putniem.
   2.   Šā panta 1. punkts attiecas arī uz gadījumiem, ja starp mājputniem vienā un tajā pašā dalībvalstī, kaimiņu dalībvalstī vai trešā valstī ir slimības uzliesmojums, kas var apdraudēt tādu citu nebrīvē turētu putnu veselības stāvokli, kas tiek turēti zooloģiskajos dārzos un apstiprinātās iestādēs, institūtos vai centros.
   3.   Atkarībā no konkrētās epidemioloģiskās situācijas 1. punktā minētos pasākumus jo īpaši attiecina uz to, lai nepieļautu savvaļā mītošu putnu, jo īpaši ūdensputnu, tiešu un netiešu saskari ar citiem nebrīvē turētiem putniem, kas mīt zooloģiskajos dārzos, apstiprinātās iestādēs, institūtos un centros.
   4. pants
   Profilaktiskas vakcinācijas plāni
   Saskaņā ar Direktīvas 2005/94/EK 56. panta 2. punktu iesniegtie profilaktiskās vakcinācijas plāni attiecībā uz citiem nebrīvē turētiem putniem, kas mīt zooloģiskajos dārzos un apstiprinātās iestādēs, institūtos vai centros, atbilst šā lēmuma II pielikuma prasībām.
   5. pants
   Profilaktiskas vakcinācijas plānu apstiprināšana
   1.   Ar šo apstiprina profilaktiskas vakcinācijas plānus, kas iesniegti saskaņā ar Direktīvas 2005/94/EK 56. panta 2. punktu un uzskaitīti šā lēmuma III pielikuma I daļā.
   2.   Komisija publicē apstiprinātos profilaktiskas vakcinācijas plānus, kas minēti 1. punktā.
   6. pants
   Pieejamība un informācija par profilaktiskiem vakcinācijas plāniem
   1.   Pirms profilaktiskās vakcinācijas ieviešanas dalībvalstis apkopo to zooloģisko dārzu un apstiprināto iestāžu, institūtu vai centru precīzas adreses un informāciju par to atrašanās vietu, kuros veiks vakcināciju, vajadzības gadījumā piešķirot tiem apstiprinājuma vai reģistrācijas numuru, un atjaunina šādu informāciju.
   2.   Dalībvalstis katru gadu līdz 30. martam vai pēc Komisijas īpaša pieprasījuma iesniedz ziņojumu Komisijai un pārējām dalībvalstīm par apstiprināto vakcinācijas plānu īstenošanu iepriekšējā gada laikā, izmantojot ziņojuma paraugu lēmuma IV pielikumā.
   Minētais ziņojums jāiesniedz Pārtikas aprites un dzīvnieku veselības pastāvīgajā komitejā.
   3.   Dalībvalstis sniedz Komisijai informāciju par:
   
               a)
            
            
               plānotiem grozījumiem apstiprinātajos profilaktiskās vakcinācijas plānos;
            
         
               b)
            
            
               citu nebrīvē turēto, zooloģiskajos dārzos un apstiprinātās iestādēs, institūtos vai centros turēto putnu, profilaktiskas vakcinācijas pārtraukšanu.
            
         7. pants
   Atcelšana
   Lēmumu 2006/474/EK atceļ.
   8. pants
   Pārejas noteikums
   Profilaktiskās vakcinācijas plāni, kas apstiprināti saskaņā ar Lēmumu 2006/474/EK un minēti šā lēmuma III pielikuma II daļā, šā lēmuma mērķiem tiek uzskatīti par apstiprinātiem.
   9. pants
   Lēmuma izpilde dalībvalstīs
   Dalībvalstis veic visus nepieciešamos pasākumus, kas vajadzīgi šā lēmuma izpildei. Dalībvalstis par tiem nekavējoties informē Komisiju.
   10. pants
   Adresāti
   Šis lēmums ir adresēts dalībvalstīm.
   
      Briselē, 2007. gada 28. augustā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 14.9.1992., 54. lpp. Direktīvā jaunākie grozījumi izdarīti ar Komisijas Lēmumu 2007/265/EK (OV L 114, 1.5.2007., 17. lpp.).
   
      (2)  OV L 10, 14.1.2006., 16. lpp.
   
      (3)  OV L 187, 8.7.2006., 37. lpp.
   
      (4)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      (5)  OV L 136, 30.4.2004., 1. lpp. Regulā grozījumi izdarīti ar Regulu (EK) Nr. 1901/2006 (OV L 378, 27.12.2006., 1. lpp.).
   
      (6)  OV L 94, 9.4.1999., 24. lpp.
   
      I PIELIKUMS
      Kritēriji un riska faktori, kas jāņem vērā, piemērojot 3. pantā izklāstītos pasākumus zooloģiskajos dārzos un apstiprinātās iestādēs, institūtos vai centros
      
                  1.
               
               
                  Zooloģisko dārzu un apstiprināto iestāžu, institūtu vai centru atrašanās vieta attiecībā pret gājputnu migrācijas ceļu joslu, jo īpaši, ja gājputni lido no valstīm, kurās ir bijuši ļoti patogēnās putnu gripas uzliesmojumi, ņemot vērā noteikto serotipu un savvaļas putnu inficēšanās varbūtību.
               
            
                  2.
               
               
                  Attālums starp zooloģiskajiem dārziem un apstiprinātajām iestādēm, institūtiem vai centriem un mitrājiem vai ūdens klātiem apgabaliem, piemēram, dīķiem, purviem, ezeriem vai upēm, kur varētu pulcēties ūdens gājputni.
               
            
                  3.
               
               
                  Zooloģisko dārzu un apstiprināto iestāžu, institūtu vai centru atrašanās apgabalā, kurā ir liels gājputnu, jo īpaši ūdensputnu, blīvums.
               
            
   
      II PIELIKUMS
      Prasības profilaktiskās vakcinācijas izmantošanai, kas minētas 4. pantā
      
                  1.
               
               
                  Veicamās vakcinācijas apmērs
               
               
                  Vakcināciju pret putnu gripu veic tikai tiem putniem, kas tiek turēti zooloģiskajos dārzos un apstiprinātās iestādēs, institūtos vai centros. Kompetentā iestāde vismaz piecus gadus pēc minētās vakcinācijas glabā zooloģisko dārzu, apstiprinātu iestāžu, institūtu vai centru sarakstus.
               
            
                  2.
               
               
                  Vakcinējamās putnu sugas
               
               
                  Kompetentajai iestādei tiks nosūtīts vakcinējamo putnu saraksts kopā ar individuālo apzīmējumu, un tas jāglabā vismaz piecus gadus no vakcinācijas dienas.
               
            
                  3.
               
               
                  Vakcinācijas ilgums
               
               
                  
                              a)
                           
                           
                              Visus zooloģiskajos dārzos un apstiprinātās iestādēs, institūtos vai centros vakcinējamos putnus vakcinē, cik drīz vien iespējams.
                           
                        
                              b)
                           
                           
                              Jāvakcinē arī putnu mazuļi, tikko ievesti putni un putni, kuriem nav izveidojusies pietiekama imūnreakcija.
                           
                        
                              c)
                           
                           
                              Lai saglabātu putnu imunitāti, ir ieteicama ikgadēja atkārtota vakcinēšana.
                           
                        
            
                  4.
               
               
                  Īpašas prasības attiecībā uz putnu pārvietošanu
               
               
                  
                              a)
                           
                           
                              Vakcinētos putnus, kas tiek turēti tādās apstiprinātās iestādēs, institūtos vai centros, ieskaitot saskaņā ar Direktīvu 92/65/EEK apstiprinātus zooloģiskos dārzus, kuros ir veikta vakcinācija, var pārvietot uz apstiprinātām iestādēm, institūtiem vai centriem citās dalībvalstīs ar nosacījumu, ka putni atbilst šajā lēmumā paredzētajām prasībām un tiem ir veselības sertifikāts, kas minēts Direktīvas 92/65/EEK E pielikuma 3. daļā, kura II.5. punktā jābūt šādam apliecinājumam:
                              “Putni atbilst Lēmuma 2007/598/EK prasībām un ir vakcinēti pret putnu gripu … (datums) ar … (nosaukums) vakcīnu.”
                           
                        
                              b)
                           
                           
                              Vakcinētos putnus, kas tiek turēti zooloģiskajos dārzos, kuri nav apstiprināti saskaņā ar Direktīvu 92/65/EEK un kuros ir veikta vakcinācija, var pārvietot uz citām dalībvalstīm, ja galamērķa dalībvalsts to apstiprina, ar nosacījumu, ka putni atbilst šajā lēmumā paredzētajām prasībām un tiem ir veselības sertifikāts, kas minēts Direktīvas 92/65/EEK E pielikuma 1. daļā un kura II.3.2. punkts papildināts ar šādu tekstu:
                              “Putni atbilst Lēmuma 2007/598/EK prasībām un ir vakcinēti pret putnu gripu … (datums) ar … (nosaukums) vakcīnu.”
                           
                        
                              c)
                           
                           
                              Pēc tam, kad zooloģiskajos dārzos, apstiprinātās iestādēs, institūtos vai centros vakcinēšana ir izbeigta, a) un b) punktā minētos pārvietošanas noteikumus turpina piemērot vēl 12 mēnešus, skaitot no dienas, kad vakcinēts pēdējais putns.
                           
                        
            
                  5.
               
               
                  Vakcinēto putnu īpaša apzīmēšana un īpaša reģistrācija
               
               
                  Vakcinētajiem putniem jābūt individuāli identificējamiem, un šo putnu identitātes ierakstiem jābūt attiecīgi skaidri reģistrētiem. Ja iespējams, vakcinācijas laikā izmanto neizdzēšamu apzīmējumu, lai atšķirtu vakcinētos nebrīvē turētos putnus.
               
            
                  6.
               
               
                  Vakcinācijas kampaņas norise
               
               
                  
                              a)
                           
                           
                              Vakcināciju veic veterinārārsta uzraudzībā un piemērojot vajadzīgos pasākumus, lai nepieļautu vīrusa izplatību.
                           
                        
                              b)
                           
                           
                              Pēc vakcinācijas pabeigšanas kompetentajai iestādei rakstiski paziņo vakcinēto putnu skaitu, kā arī izmantoto vakcīnu devu skaitu un, ja saskaņā ar 3. punkta b) apakšpunktu tiek vakcinēti vēl citi putni, par to jāziņo reizi mēnesī.
                           
                        
                              c)
                           
                           
                              Ja iespējams, pirms vakcinācijas un vismaz 30 dienas pēc vakcinācijas 10 % putnu ņem asins paraugus putnu gripas seroloģiskai pārbaudei. Ieraksti par testu rezultātiem jāglabā vismaz piecus gadus no vakcinācijas dienas.
                           
                        
            
                  7.
               
               
                  Izmantojamā vakcīna
               
               
                  Izmantojamajai inaktivētajai vakcīnai jābūt ar atbilstošu sastāvu un iedarbīgai pret ļoti patogēnās putnu gripas vīrusa H5 vai H7 apakštipu vai pret abiem apakštipiem. To izmanto saskaņā ar ražotāja un/vai veterināro iestāžu norādījumiem.
               
            
   
      III PIELIKUMS
      Apstiprināto profilaktiskas vakcinācijas plānu saraksti putniem, kas tiek turēti zooloģiskajos dārzos, apstiprinātās iestādēs, institūtos vai centros
      I   daļa
      Profilaktiskās vakcinācijas plāni, kas apstiprināti ar šo lēmumu un minēti 5. panta 1. punktā
      
      
                  Kods
               
               
                  Dalībvalsts
               
               
                  Plāna iesniegšanas datums
               
            
                  BE
               
               
                  Beļģija
               
               
                  2007. gada 22. marts
               
            
                  ES
               
               
                  Spānija
               
               
                  2007. gada 27. jūnijs
               
            
                  FR
               
               
                  Francija
               
               
                  2007. gada 4. janvāris
               
            
                  SE
               
               
                  Zviedrija
               
               
                  2007. gada 7. marts
               
            
                  UK
               
               
                  Apvienotā Karaliste
               
               
                  2007. gada 27. jūnijs
               
            
         
      II   daļa
      Profilaktiskās vakcinācijas plāni, kas apstiprināti ar Lēmumu 2006/474/EK un minēti šā lēmuma 8. pantā
      
      
                  Kods
               
               
                  Dalībvalsts
               
               
                  Iesniegšanas datums
               
            
                  CZ
               
               
                  Čehija
               
               
                  2006. gada 21. marts
               
            
                  DK
               
               
                  Dānija
               
               
                  2006. gada 20. februāris
               
            
                  DE
               
               
                  Vācija
               
               
                  2006. gada 31. marts
               
            
                  EE
               
               
                  Igaunija
               
               
                  2006. gada 6. marts
               
            
                  IE
               
               
                  Īrija
               
               
                  2006. gada 6. marts
               
            
                  IT
               
               
                  Itālija
               
               
                  2006. gada 6. marts
               
            
                  LV
               
               
                  Latvija
               
               
                  2006. gada 28. februāris
               
            
                  LT
               
               
                  Lietuva
               
               
                  2006. gada 6. marts
               
            
                  HU
               
               
                  Ungārija
               
               
                  2006. gada 1. marts
               
            
                  NL
               
               
                  Nīderlande
               
               
                  2005. gada 16. novembris
               
            
                  AT
               
               
                  Austrija
               
               
                  2006. gada 21. aprīlis
               
            
                  PT
               
               
                  Portugāle
               
               
                  2005. gada 29. novembris
               
            
   
      IV PIELIKUMS
      Apstiprināto vakcinācijas plānu īstenošanas ziņojumu paraugs, kas minēts 6. panta 2. punktā
      
                  Vispārīga informācija
               
            
                  Valsts
               
               
                  Zooloģiskais dārzs
               
               
                  Vakcīna
               
               
                  Ievadīšanas veids
                  (precizēt, ja dažādām sugām tas atšķiras)
               
               
                  Izmantotās devas un svara attiecība
                  (Faktiskais/paredzētais/vidējais svars attiecīgajai sugai)
               
               
                  Intervāls starp vakcinācijām
               
               
                  Intervāls starp pēdējo vakcinēšanu un pēcvakcinācijas asins paraugu ņemšanu
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
                  
                     HI seroloģiskais antivielu titrs
               
            
                  Nosaukums angļu valodā/vietējais nosaukums
               
               
                  
                     Nosaukums latīņu valodā
                  
               
               
                  Taksonomiskā kārtība
               
               
                  Individuālais apzīmējums
               
               
                  Vakcīnas
                  deva (ml)
               
               
                  Pirms vakcinēšanas
               
               
                  Pēc 1. vakcinēšanas
               
               
                  Pēc 2. vakcinēšanas
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
                  Individuālā negatīvā ietekme
               
               
                  Mirstība
               
            
                  Lokāla
               
               
                  Vispārēja
               
               
                  Tieša
                  (ķeršana/apstrāde)
               
               
                  Atlikta
                  (precizēt nāves cēloni)
               
            
                   
               
               
                   
               
               
                   
               
               
                   
               
            
         
      
                  Informācija, kas jāsaņem no laboratorijas
               
            
                  Vakcīnas vīrusa celms
               
               
                  Antigēni (vīrusa celmi), ko izmanto HI testā
               
               
                  Vakcīnas efektivitātes robežvērtība vai titrēšanas beigu punkts
               
               
                  Izmantotais standartserums
               
               
                  Metodika
                  (atsauce uz to)